Andaluzit

mini|desno|Andaluzit
Andaluzit je aluminijski nezosilikatni mineral, s hemijskom formulom Al2SiO5. Njegov varijetet hijastolit često sadrži tamne inkluzije uglja ili gline koje tvore u njemu oblik slova X ili križa.

Prozirni varijeteti pronađeni su u Andaluziji, Španija, i mogu se rezati u zanimljivo drago kamenje. Brušeni andaluziti pokazuju igru boja - crvena, zelena i žuta - što liči na slabiji oblik iridiscencije, iako su ove boje zapravo rezultat neuobičajeno jakog pleokroizma.

 Nalazišta 
Andaluzit je čest mineral metamorfnih stijena koje su nastale pod visokim pritiskom i/ili temperaturama. Minerali kijanit i silimanit su polimorfi andaluzita i svaki se pojavljuje pod različitm temperaturnim uvjetima i pritiskom pa ih, stoga, rijetko nalazimo sva tri zajedno u nekoj stijeni. Zbog toga su ova tri minerala vrlo korisni indikatori p-T uvjeta nastanka stijena u kojima su nađeni.

Prvi andaluziti su pronađeni u Andaluziji, Španija, 1789. godine, i po toj regiji su i dobili ime.

 Slični minerali 
Polimorfi:
 Kijanit
 Sillimanit

Varijetet:
 Hijastolit

 Alteracije 
Pri izuzetno visokim temperaturama i andaluzit i oba njegova polimorfa mogu prijeći u mulit, Al6Si2O13.

 Reference 

 Vanjski linkovi 
 https://web.archive.org/web/20060717224731/http://www.gemstone.org/gem-by-gem/english/andalusite.html
 http://webmineral.com/data/Andalusite.shtml

Kategorija:Minerali aluminija
Kategorija:Silikatni minerali